Famonönö

**Famonönö** ma ba li Indonesia, ya'ia da'ö; **Penambahan**, si no la be'e dandrania "+", sambua moroi ba zi'öfa (fombagi, fangeheta, fokali) nidunö-nidunö ba wamahaö duho Matematika. Famonönö ya'ia da'ö, fangorudugö ngawalö hadia ia zitola ni'erai, so zawili irege so gangorudua ma *jumlah*. Hulö zimane ba gambara si so ba gambalö andrö si sa, gamaudu dakera; so 3 *apel* ba gambalö; so 2 *apel*, na laforudugu la'oguna'ö wamonönö, angoruduania nibe'e dandra "=" 5 ma na lahaogö wanura molo'ö goi-goi wamahaö Matematika ya'ia da'ö; ", nalatötöi "3 la*fonönö* 2 angoruduania 5". 

Baero wangorudugö hawa'oya mbotoŵa, famonönö tola göi la'oguna'ö ba wangerai wa'oya numero ma *bilangan*, simane *bilangan bulat*, *bilangan real*, faoma *bilangan kompleks*. Ba wamahaö soroi matematika ni'ila niha nifotöi *aljabar*, famonönö andre la'oguna'ö ba wangerai *vektor spasial* faoma *matriks matematika*.

Famonönö andre, so khönia wenaeta si lötolalö'ö oi la'ila sifakhai ba Matematika. Ya'ia da'ö Famonönö *komutatif*, eluahania fa'ate'oli ni'erai löbalazi tefa'oli sibai *(tidak mempengaruhi urutan bilangan yang ditambahkan)* . Baero da'ö so wamonönö *asosiatif*, lö balazi tefa'oli ni'erai, eluahania hezo zi'oföna i'erai, ba gamozua so gangorudua. Simanö göi ba wamonönö **numero "0"**, angoruduania, lö tebulö moroi ba zamonönö. Famonönö andre, so khönia goi-goi sifakhai ba wangerai Matematika tanöbö'ö, simane sifakhai ba wangeheta faoma ba wokali.

## Famotandra ''(Notasi dan terminologi)''

Famonönö andre, na lasura ia mangoguna'ö tandra "+" nisura ba gotalua nifonönö; ya'ia, da'ö ba *notasi infix*. Hiza *Famonönö* na labaso ia fanötöi ya'ia; **inönö**. Angorudua moroi ba zamonönö faoma nifonönö labe'e khönia dandra gangorudua ma "="*sama dengan*. Ba Danö Niha na labaso wamonönö, ba asese labaso dandra "=" andre faoma **fagölö ira**. Simane duma-duma si so ba da'a tou;
:1 + 1 = 2 ("sara inönö sara fagölö ira dua")
:2 + 2 = 4 ("dua inönö dua fagölö ira öfa")
:1 + 2 = 3 ("sara inönö dua fagölö ira tölu")
:5 + 4 + 2 = 11 (faigi dania *"asosiatif"*)
:3 + 3 + 3 + 3 = 12 (faigi dania *"perkalian"*)

So göi zasese alua ba wamonönö Matematika heŵa'ae löhadöi khönia tandra:
* *Bilangan bulat* faoma *pecahan (matematika)*, sasese latötöi ba wehede ba Li Niha (fakhai ba wetaro wombagi) ya'ia da'ö **"Ni'o"** 1/5 *(sara ni'o lima)*, ba da'a tou tefaehagö gangorudua moroi ba zidombua nifonönö nitötöi ya'ia da'ö; *bilangan campuran*. duma-dumania, 3\frac{1}{2} = 3 + \frac{1}{2} = 3,5.*Notasi* da'a itaria tebai ni'osisi'ö, me asese zimane sikhala da'a hulö nikali ba wanöndra angoruduania.

Famonönö moroi ba numero site'oli (deret matematika), sofakhai moroi ba ni'erai, tola lafaehagö faoma *notasi Sigma* niforoma'ö *iterasi*. Sitobali duma-duma simane si so ba da'a tou:
:\sum_{k=1}^5 k^2 = 1^2 + 2^2 + 3^2 + 4^2 + 5^2 = 55.

Numero ma sambua hadia ia nifonönö sitobali khamötö ba wangorudugö sinöndrania, latötöi ia ba matematika ya'ia da'ö; **suku**, mazui famonönö **(penjumlahan)**;
Famo'eluaha moroi ba *terminologi* la'olohesi ia ba wamonönö ba ziha'uga fanötöi.
Lafaehunö moroi ba *faktor*, ya'ia da'ö fokali *(perkalian)*.
So hadauga zanura si'oföna sibai latötöi faoma *augend*.Salua, ba zisagötö *Renaisans*, ato zanura wa famonönö andrö ba mböröta tenga ba wangorudugö. Na iada'a, börö *sifat komutatif* wamonönö, "augend" no ambö la'oguna'ö, ba dombua wanötöi da'ö la'ila niha nifotöi *adend*.

Tandra wonönö "+" (Unicode):U+002B; (ASCII) ya'ia da'ö fangadogo-dogo'ö moroi ba wehede Latin *et*, na la fo'eluaha ia ya'ia da'ö "dan". Tebörögö tefaehagö sitobali famahaö matematika, ba ginötö döfi si 1489.

## Söndra ''(Interpretasi)''
Famonönö andre, no la'oguna'ö ba zoguna ni'ila niha *(memodelkan banyak proses fisik)*. Ma ba wamonönö saoha, oya zöndra sitola ni fa'ele'ö.

### Angorudua ni'orudugö ''(Himpunan gabungan)''

Söndra ma fangera-ngera (Interpretasi) sitobali tuho ya'ia da'ö moroi ba gangorudua ni'orudugö *(Himpunan gabungan)*:
* Na so dombua ma töra zi no la'orudugö, mozawili aefa da'ö la'ozaragö ba zisambua nahia, fa'oya nia fagölö ira moroi ba wa'oya fatua lö la'orudugö.

Söndra da'a, tola lafaehagö, hewa'ae so wa'ata'u-ta'u*(bahaya ambiguitas)*. Ba wamahaö matematika salaŵa abua wamonönö naso wombagi *(bilangan pecahan)* ma numero so tandra fangeheta *(bilangan negatif)*.

Sambua zitola lafalua ya'ia da'ö bawamaigi si no la'orudugö tola labagi. Ba wangorudugö angorudua *(himpunan segmen)*, töla tola laforudugö moroi ba ziföfö ofeta ba ziföfö, sitobali fogambaraini famonönö tanöbö'ö, simane tenga famonönö töla, hiza fangerai ha wa'anaö döla da'ö.

### Ekstensi fa'anau

Söndra ma *Interpretasi* sidua ya'ia da'ö sifakhai famonönö ni börötaigö moroi ha wa'anau ziföföna faoma fa'anau tanöbö'ö:
* Na fa'anau sindruhunia la'erai ba zi sambua fa'anau, hiza angorudua na lafonönö fagölö ira ha wa'anau zindruhunia.

Angorudua *a* + *b* tola la fo'eluaha sitobali *operasi biner* sangorudugö *a* faoma *b*, ba wamo'eluaha ba *aljabar*, tola la fo'eluaha faoma famonönö *b* abölö oya ia ba *a*. Ba da'a tou so zöndra *(interpretasi)* tanöbö'ö, bobotolö moroi ba wamonönö  tola lamane no isalahani *peran asimetri*, ba *operasi*  si no la'ila sitobali *operasi uner* +*b* khö *a*. sidua, *adendemen*, *a* faoma *b*, abölö göna ia ba khö *a* moroi ba **augend** ba wangerai da'a, börö me *a* isalahani *peran pasif*. Sikhala *uner* moguna ba wamaedogu fangeheta, börö me *operasi* wamonönö *uner* so khönia *operasi* wangeheta *uner* sitobali, ba simanö göi fao fatambai ma *sebaliknya*.

## Sifat-sifat
### Sifat komutatif

### Sifat asosiatif

### Sifat distributif

### Elemen identitas

### Elemen invers

### Penerus

### Satuan

## Faigi
Matematika

## Umbu